b'\n_START_ARTICLE_\nJoel Kinnaman\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nJoel Kinnaman syntyi ja kasvoi Tukholmassa. H\xc3\xa4nen \xc3\xa4itins\xc3\xa4 on ruotsalainen ja is\xc3\xa4ns\xc3\xa4 yhdysvaltalainen entinen sotilas, joka p\xc3\xa4\xc3\xa4tyi Ruotsiin hyl\xc3\xa4tty\xc3\xa4\xc3\xa4n asemapaikkansa Thaimaassa Vietnamin sodan aikana. Perhetaustastaan johtuen Kinnaman on kaksikielinen ja h\xc3\xa4nell\xc3\xa4 on Ruotsin ja Yhdysvaltojen kaksoiskansalaisuus. Kinnamanin sisarpuoli Melinda Kinnaman on my\xc3\xb6s n\xc3\xa4yttelij\xc3\xa4. _NEWLINE_Kinnaman on seurustellut muun muassa n\xc3\xa4yttelij\xc3\xa4 Olivia Munnin kanssa vuosina 2012-2014, mutta h\xc3\xa4n avioitui vuonna 2016 tatuointitaiteilija Cleo Wattenstr\xc3\xb6min kanssa.'